Curtea de Apel Bucureşti cere anularea decretului semnat de preşedintele Klaus Iohannis prin care a fost prelungit mandatul şefului Statului Major al Apărării (SMAp), generalul Nicolae Ciucă.

Curtea de Apel Bucureşti s-a pronunțat azi în privinţa suspendării decretului semnat de preşedintele Klaus Iohannis prin care a fost prelungit mandatul şefului Armatei, generalul Nicolae Ciucă.

MApN a depus la Curtea de Apel Bucureşti două acţiuni în contencios administrativ având acelaşi obiect – „anulare act administrativ + suspendare dec. nr. 1331/28.12.2018”. Primul dosar s-a judecat marţi, însă pronunţarea a fost stabilită pentru joi, iar al doilea dosar a fost amânat pentru 12 februarie.

În sala de judecată, reprezentantul Administraţiei Prezidenţiale a ridicat trei excepţii, printre care şi una ce priveşte inadmisibilitatea acţiunii în instanţă, deoarece MApN a deschis două procese cu acelaşi obiect de judecată.